**Aller X**, tidligere *Scandinavia Online*, er et norsk mediehus som ble etablert 1. januar 1997 gjennom en fusjon mellom Schibsted Nett og Telenor Online.
I dag eies selskapet av Aller Media AS. Administrerende direktør og ansvarlig redaktør var fra 2016 til 2022 Jan Thoresen. Selskapet har hovedkontor på Hasle i Karvesvingen 1.

Funksjon
--------

Aller X drifter digitale vekstprosjekter. Den største merkevaren er i dag Sol Nyheter som er Norges største nyhetsaggregator med 1.4 millioner sidevisinger i snitt per dag i januar 2022. De fleste leserne bruker tjenesten via mobil web eller mobil app, 30 prosent bruker tjenesten via desktop i januar 2022. 

Siden var i begynnelsen en portal med lenker til nyhetssider, nettbankssider og andre nyttige sider. I 2006, da siden var ni år gammel, begynte en utvikling i retning å bli en nyhetsside, der først sport ble utelatt, og så inkludert sammen med mye underholdningsnytt. Den 1. januar 2007 inngikk Aller Media og Eniro AS et strategisk samarbeid rundt SOL med likeverdig eierskap og drift av siden. Den 28. mars 2013 kjøpte Aller Kvasir fra Eniro.

Mediehuset Aller X har siden 2019 lansert tre nye nettsteder: Kode24, Elbil24 og Vi.no. Nettavisen Elbil24.no er blitt det største nettstedet dedikert til uavhengig informasjon om elbiler i Norge. Elbil24 finnes både i en gratis utgave som er annonsefinasiert, mens de mest påkostede artiklene krever abonnement på Elbil24 PRO. Medlemmene får også tilgang til en medlemsklubb med ulike fordeler. Det er tidligere redaktør for DinSide, Bjørn Eirik Loftås, som er avdelingsleder for Elbil24. Fred Magne Skillebæk er fagredaktør.

Kode24 er blitt det største nettstedet i Norge for utviklere av programvare. Nettavisen skriver realtivt tekniske artikler for målgruppen og har mye fokus på ledige stillinger og bedrifter som jobber med utvikling. Jørgen Jacobsen er avdelingsleder for Kode24 og Ole Petter Baugerød Stokke er fagredaktør for Kode24.

Vi.no ble startet av Aller X i 2019 for å lage en digital nettavis for seniorsegmentet. Etter å ha etablert nettstedet og skapt solid vekst, ble nettavisen overtatt av Aller Media Norge i 2021. Nå drives nettstedet som en del av innholdsporteføljen i Publishing divisjonen i Alelr Media Norge.

I 2019 vant Aller X en av Medieprisenes hovedpriser for tjenesten Sol Voice, med stemmestyrte nyheter for Google Home, basert på teknologien bak Sol Nyheter. Selskapet ble nominert til Publisher of The Year Europe i 2020 av Digiday Media Awards Europe. I samme konkurranse ble Elbil24 og Kode24 nominert til Best New Vertical or Brand og Kode24 til Product of The Year.

Referanser
----------

1. 1 2  Scandinavia Online AS - Proff.no
2. ↑  SCHIBSTED NETT AND TELENOR ONLINE WITH NET COOPERATION[*død lenke*], pressemelding fra Schibsted 8. november 1996.
3. ↑  «Kunngjøringer - Brønnøysundregistrene». *w2.brreg.no*. Besøkt 21. mai 2022.
4. 1 2  Hva er det med SOL? - Journalisten 11. desember 2015, hentet 21. januar 2016
5. ↑  Scandinavia Online Arkivert 27. januar 2016 hos Wayback Machine. - INMA.no
6. ↑  Eniro refines operations, divests Scandinavia Online AS Arkivert 27. januar 2016 hos Wayback Machine. - Pressemelding fra Eniro Group, 28. mars 2013, hentet 21. januar 2016
7. ↑  «Sol Voice er Årets Nyskapning 2018». 8. mai 2019. Besøkt 15. februar 2022.
8. ↑  «Digiday Media Awards Europe finalists». Digiday.com. 21. mai 2020. Besøkt 15. februar 2022.

Eksterne lenker
---------------

* Om Scandinavia Online

|  |  |
| --- | --- |
| Oppslagsverk/autoritetsdata | Brønnøysundregistrene
 |